CELEX: 32021R1814
Language: ro
Date: 2021-10-07 00:00:00
Title: Regulamentul (UE) 2021/1814 al Băncii Centrale Europene din 7 octombrie 2021 de modificare a Regulamentului (CE) nr. 2157/1999 privind competența Băncii Centrale Europene de a impune sancțiuni (BCE/2021/46)

15.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 367/2
               
            
         REGULAMENTUL (UE) 2021/1814 AL BĂNCII CENTRALE EUROPENE
         din 7 octombrie 2021
         de modificare a Regulamentului (CE) nr. 2157/1999 privind competența Băncii Centrale Europene de a impune sancțiuni (BCE/2021/46)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 132 alineatul (3),
         având în vedere Statutul Sistemului European al Băncilor Centrale și al Băncii Centrale Europene, în special articolele 34.3 și 19.1,
         având în vedere Regulamentul (CE) nr. 2532/98 al Consiliului din 23 noiembrie 1998 cu privire la atribuțiile Băncii Centrale Europene în materie de sancțiuni (1), în special articolul 6 alineatul (2),
         întrucât:
         
                     (1)
                  
                  
                     Pentru a asigura securitatea juridică și transparența, instituțiile ar trebui informate cu privire la metodele aplicate de BCE pentru a calcula sancțiunile impuse pentru nerespectarea obligației de constituire a rezervelor obligatorii prevăzute de Regulamentul (UE) 2021/378 al Băncii Centrale Europene (BCE/2021/1) (2).
                  
               
                     (2)
                  
                  
                     Formula și metoda aplicate de BCE pentru a calcula sancțiunile pentru neconstituirea totalului sau a unei părți din rezervele minime obligatorii în temeiul articolului 7 alineatul (1) din Regulamentul (CE) nr. 2531/98 (3) sunt prevăzute într-o Notificare de către Banca Centrală Europeană cu privire la impunerea de sancțiuni pentru neîndeplinirea obligației de a menține rezerve minime obligatorii (4). Pentru securitatea juridică și pentru a preveni fragmentarea în continuare a cadrului juridic cu privire la impunerea de sancțiuni în diferite domenii de competență ale BCE, este potrivit să se retragă notificarea respectivă și să se transfere conținutul relevant al acesteia în Decizia (UE) 2021/1815 a Băncii Centrale Europene (BCE/2021/45) (5) și ca trimiterile la Regulamentul (CE) nr. 2157/1999 al Băncii Centrale Europene (BCE/1999/4) (6) să fie modificate în mod corespunzător.
                  
               
                     (3)
                  
                  
                     Prin urmare, Regulamentul (CE) nr. 2157/1999 (BCE/1999/4) ar trebui să fie modificat în mod corespunzător,
                  
               
                     (4)
                  
                  
                     Pentru a se asigura un cadru armonizat pentru aplicarea cerințelor privind rezervele minime obligatorii, este necesar ca prezentul regulament să se aplice de la aceeași dată ca Decizia (UE) 2021/1815 (BCE/2021/45),
                  
               ADOPTĂ PREZENTUL REGULAMENT:
         
            Articolul 1
            Modificări
            Regulamentul (CE) nr. 2157/1999 (BCE/1999/4) se modifică după cum urmează:
            
                        1.
                     
                     
                        la articolul 3 alineatul (1), articolul 11 alineatul (5) și articolul 12 alineatul (1), cuvintele „Regulamentul Consiliului” se înlocuiesc cu „Regulamentul (CE) nr. 2532/98”;
                     
                  
                        2.
                     
                     
                        la articolul 11 alineatele (1) și (3), cuvintele „Regulamentul Consiliului privind rezervele minime obligatorii” se înlocuiesc cu „Regulamentul (CE) nr. 2531/98”;
                     
                  
                        3.
                     
                     
                        la articolul 11, alineatul (2) se înlocuiește cu următorul text:
                        
                           „(2)   Atunci când BCE impune o sancțiune în temeiul articolului 7 alineatul (1) din Regulamentul (CE) nr. 2531/98, sancțiunea aplicabilă se calculează folosind formula și metoda prevăzute în Decizia (UE) 2021/1815 a Băncii Centrale Europene (BCE/2021/45) (*1).
                        
                        
                           (*1)  Decizia (UE) 2021/1815 a Băncii Centrale Europene din 7 octombrie 2021 privind metodologia aplicată pentru calcularea sancțiunilor pentru neîndeplinirea cerințelor de constituire a rezervelor minime obligatorii și a cerințelor aferente privind rezervele minime obligatorii (BCE/2021/45) (JO L 367, 15.10.2021, p. 4).”"
                        
                     
                  
         
            Articolul 2
            Dispoziții finale
            Prezentul regulament intră în vigoare la 3 noiembrie 2021.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Frankfurt pe Main, 7 octombrie 2021.
            
               
                  Pentru Consiliul guvernatorilor BCE
               
               
                  Președintele BCE
               
               Christine LAGARDE
            
         
         
            (1)  JO L 318, 27.11.1998, p. 4.
         
            (2)  Regulamentul (UE) 2021/378 al Băncii Centrale Europene din 22 ianuarie 2021 privind aplicarea rezervelor minime obligatorii (BCE/2021/1) (JO L 73, 3.3.2021, p. 1).
         
            (3)  Regulamentul (CE) nr. 2531/98 al Consiliului din 23 noiembrie 1998 privind aplicarea rezervelor obligatorii de către Banca Centrală Europeană (JO L 318, 27.11.1998, p. 1).
         
            (4)  JO C 39, 11.2.2000, p. 3.
         
            (5)  Decizia (UE) 2021/1815 a Băncii Centrale Europene din 7 octombrie 2021 privind metodologia aplicată pentru calcularea sancțiunilor pentru neîndeplinirea cerințelor de constituire a rezervelor minime obligatorii și a cerințelor aferente privind rezervele minime obligatorii (BCE/2021/45) (a se vedea pagina 4 din prezentul Jurnal Oficial).
         
            (6)  Regulamentul (CE) nr. 2157/1999 al Băncii Centrale Europene din 23 septembrie 1999 privind competența Băncii Centrale Europene de a impune sancțiuni (BCE/1999/4) (JO L 264, 12.10.1999, p. 21).